દિલ્હીથી આવેલા પ્રદેશ નેતા સિદ્ધાર્થ પટેલે પાટીદારોને ઓબીસી અનામત અપાશે કે ઇબીસી તે મુદ્દે અકળ મૌન સેવ્યું છે. પ્રદેશ કોંગ્રેસ આ માટેની જાહેરાત હાઇકમાન્ડના હાથમાં હોવાનું કહીને ગઇ કાલે ચાલેલી મંત્રણાના મુદ્દે બોલવાનું ટાળ્યું છે. પાસની ટીમે ૭મી નવેમ્બર એટલે કે આવતી કાલ સુધીમાં પાટીદારોના અનામતના પ્રશ્ને કોંગ્રેસને તેનું વલણ સ્પષ્ટ કરવા માટે અલ્ટિમેટમ આપી દીધું છે. જેના કારણે આજે હાર્દિક પટેલ સાથે દિલ્હીમાં થયેલી ચર્ચાના અનુસંધાને આજે બપોર પછી હાર્દિક સાથે બાબુભાઇ માંગુકિયા ચર્ચા કરશે તેવું જાણવા મળે છે. પરંતુ હાર્દિક જ ચર્ચા કરશે તે અંગે નિર્ણય લેવાયો નથી. હાર્દિકના બદલે પાસની ટીમ પણ ચર્ચા માટે જાય તેવી શક્યતા છે.